Újra nemzetközi gitárfesztivált tartanak Balatonfüreden
A klasszikus és kortárs gitározás legjobbjainak fellépésével szombaton kezdõdik és egy hétig tart a 6. nemzetközi gitárfesztivál Balatonfüreden, délutánonként több helyszínen ingyenes koncertekkel, hangszer- és kottakiállítással várják az érdeklõdõket.
Eötvös József Liszt-díjas gitármûvész, a fesztivál szervezõje az MTI-nek elmondta, hogy a fesztivál szombaton este kezdõdik a francia Roland Dynes koncertjével, aki különleges elõadásmódja és szuggesztív játéka miatt világhírû gitármûvész. Vasárnap este a gitár Paganinijének tartott, Olaszországból érkezõ Aniello Desiderio lép fel. Balatonfüredre érkezik a nagy sztárnak számító lengyel Marcin Dylla, aki minden lehetséges gitárversenyt megnyert már - közölte Eötvös József. A fesztivál legizgalmasabb elõadójának a szervezõ a brazil Celso Machadót nevezte, akinek a gitározása senkivel és semmivel nem hasonlítható össze: énekel, gitározik, közben a testét mint hangszert használja, dobol a mellkasán, a lábán, brazil népzenét játszik, amit brazil jazznek is hívnak. A Liszt-díjas mûvész 21-én különleges koncerttel készül; saját szerzeményét adja elõ, Goldberg-variációk címû átirata az évszázad átirataként vonult be a gitárirodalomba.
Az idei szûkös keret ellenére is ragaszkodtunk a hagyományokhoz, lesz mesterkurzus, amelyet a fellépõ mûvészek tartanak, és a klasszikusgitár-tanárok továbbképzését is vállaltuk - mondta Eötvös József.
A rendezvény június 25-én 21 órakor a Flamenco Esttel zárul, táncosokkal, énekkel, gitárral, ritmussal a magyar Casi Flamenco és az Ana Cavos Társulat játszik majd. Az esti koncertek helyszíne a megújult Vaszary-villa, a Kisfaludy Színpad és az Anna Grand Hotel díszterme. A Flamenco Estnek a Balaton Szabadidõ és Konferencia Központ ad otthont. A fesztivál már kétszer bekerült a Guiness Rekordok Könyvébe, 2007-ben és 2008-ban is felállították a világ leghosszabb koncertje rekordját, legutóbb összesen 216 órában, tíz napig szólt a zene a Balaton-parti üdülõhelyen.
A nemzetközileg is elismert seregszemle részletes programjainak listája a www.balatongitar.hu oldalon található.
balatoni program kisalföldi programok Balaton kitekintõ